Document ID: 32005R1471

Title and Content:
ΚΑΝΟΝΙΣΜΌΣ (ΕΚ) αριθ. 1471/2005 ΤΗΣ ΕΠΙΤΡΟΠΉΣ της 9ης Σεπτεμβρίου 2005 για τον καθορισμό του πρόσθετου καταβλητέου ποσού για τα αχλάδια στην Ουγγαρία σύμφωνα με τον κανονισμό (ΕΚ) αριθ. 416/2004 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τη συνθήκη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, τον κανονισμό (ΕΚ) αριθ. 416/2004 της Επιτροπής, της 5ης Μαρτίου 2004, περί μεταβατικών μέτρων εφαρμογής του κανονισμού (ΕΚ) αριθ. 2201/96 του Συμβουλίου και του κανονισμού (ΕΚ) αριθ. 1535/2003 λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας στην Ευρωπαϊκή Ένωση (1), και ιδίως το άρθρο 3 παράγραφος 2, Εκτιμώντας τα ακόλουθα: (1) Οι ποσότητες αχλαδιών που καλύπτονται από αιτήσεις ενισχύσεων για την περίοδο εμπορίας 2004/2005, όπως κοινοποιήθηκαν από τα κράτη μέλη, σύμφωνα με το άρθρο 39 παράγραφος 2 του κανονισμού (ΕΚ) αριθ. 1535/2003 της Επιτροπής, της 29ης Αυγούστου 2003, με αντικείμενο λεπτομέρειες εφαρμογής του κανονισμού (ΕΚ) αριθ. 2201/96 του Συμβουλίου όσον αφορά το καθεστώς ενίσχυσης στον τομέα των μεταποιημένων προϊόντων με βάση τα οπωροκηπευτικά (2), υπερβαίνουν το κοινοτικό κατώφλιο κατά 11 946 τόνους. Ως εκ τούτου, πρέπει να καταβληθεί συμπληρωματική πληρωμή μετά από την περίοδο εμπορίας 2004/2005 στα κράτη μέλη που προσχώρησαν στην Ευρωπαϊκή Ένωση την 1η Μαΐου 2004 και δεν έχουν υπερβεί τα οικεία εθνικά κατώφλια ή στα οποία σημειώθηκε υπέρβαση του κατωφλίου κατά ποσοστό μικρότερο του 25 %. (2) Για την περίοδο εμπορίας 2004/2005, δεν σημειώθηκε υπέρβαση του εθνικού κατωφλίου στην Ουγγαρία. Ως εκ τούτου, πρέπει να καταβληθεί στο εν λόγω κράτος μέλος συνολική συμπληρωματική ενίσχυση 40,42 ευρώ ανά τόνο. (3) Για την περίοδο εμπορίας 2004/2005, οι παραγωγοί της Τσεχικής Δημοκρατίας δεν υπέβαλαν αίτηση ενίσχυσης για τα αχλάδια που προορίζονται για μεταποίηση. Ως εκ τούτου, στο εν λόγω κράτος μέλος δεν πρέπει να καταβληθεί συμπληρωματική ενίσχυση για την περίοδο εμπορίας 2004/2005, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Μετά την περίοδο εμπορίας 2004/2005, καταβάλλεται στην Ουγγαρία το συμπληρωματικό ποσό των 40,42 ευρώ ανά τόνο αχλαδιών που προορίζονται για μεταποίηση, όπως αναφέρεται στο άρθρο 3 παράγραφος 2 του κανονισμού (ΕΚ) αριθ. 416/2004. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 9 Σεπτεμβρίου 2005.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 5655
5781
5087
5283
122
2460
2106
1115
914
656
2200
2443

EuroVoc IDs (Expanded): 5655
5781
5087
5283
122
2460
2106
1115
914
656
2200
2443

Dataset Source: meu

Split: train